فیسبوکون بو ایلین ایکینجی دؤردده‌بیرینده قازانجی، گئچن ایلین عینی دؤورونه گؤره، یوزده 70 آرتیش گؤستردی.
دونیانین ان بؤیوک سوسیال پایلاشیم سایتلاریندان‌ فیسبوک، نیویورک بورسونون باغلانماسی‌نین آردین‌دان، بو ایلین ایکینجی دؤردده‌بیرینه دایر رقملرینی آچیقلادی.
فیسبوک‌دان وئریلن آچیقلامادا، شیرکتین خالص قازانجی‌نین بو ایلین ایکینجی دؤردده‌بیرینده 3،89 میلیارد د‌لارا چاتا‌راق گئچن ایلین عینی دؤورونه گؤره یوزده 70 آرتیش قید ائتدیگی ایفاده ائدیلدی. شیرکت، 2016نین آوریل-ژوئن دؤورونده 2،29 میلیارد دلار خالص قازانج الده ائتمیشدی.
فیسبوکون گونلوک و آیلیق آکتیو ایستیفادچی ساییسیندا دا بو ایلین آوریل-ژوئن دؤورونده آرتیش قید ائدیلدی.
آچیقلامادا، ژوئن 2017 اعتباریله فیسبوکون گونلوک آکتیو ایستیفادچی ساییسی‌نین 1،32 میلیارد اولدوغو، بو سایینین گئچن ایلین عینی دؤورونه گؤره یوزده 17 آرتیمش گؤستردیگی بیلدیریلدی.
آیریجا، 30 ژوئن اعتباریله فیسبوکون آیلیق آکتیو ایستیفادچی ساییسی‌نین 2،01 میلیاردا چاتدیغی‌نین یازیلدیغی شآچیقلامادا، بو سایینین ایلدن ایله یوزده 17 یوکسلدیگی بیلگیسینه یئر وئریلدی.
